stanford-oval/wikipedia huggingface dataset:
חוק החיילים המשוחררים (החזרה לעבודה)
הוראות החוק > הגבלת פיטורים של משרת במילואים

אין לפטר עובד בשל שירותו במילואים, קריאתו לשירות מילואים או שירותו הצפוי בשירות מילואים, לרבות בשל תדירותו או משכו, ואם פוטר – בטלים הפיטורים. בנוסף להגבלה זו, חוק שוויון ההזדמנויות בעבודה אוסר הפליה בשל שירות במילואים בתחומים של קבלה לעבודה, תנאי העבודה, קידום, הכשרה מקצועית ופיטורים.
אין לפטר עובד בתקופת היותו בשירות מילואים אלא בהיתר מאת ועדת התעסוקה, וכאשר שירות מילואים עולה על יומיים רצופים, אין לפטר בלא היתר כאמור גם בתקופה של שלושים ימים לאחר תום שירות המילואים. היתר יינתן רק אם הוכיח בהמעסיק שהפיטורים המבוקשים אינם מחמת שירות המילואים. תקות אלה לא יובאו בחשבון במניין ימי הודעה מוקדמת לפיטורים.
פיטורים, לעניין זה, כוללים גם אי חידוש חוזה עבודה לתקופה קצובה, שהוא אחד מאלה:
כאשר קבלן כוח אדם פיטר עובד בניגוד להגבלות האמורות לעיל, חזקה היא שהמעסיק בפועל גרם לפיטורים.
במהלך מלחמת חרבות ברזל, שבה גויסו עובדים רבים לשירות מילואים ממושך, נחתם הסכם קיבוצי בין ההסתדרות החדשה לנשיאות המגזר העסקי, לפיו עובד ששירת במילואים במשך 60 ימים לפחות בתקופה שמ-7 אוקטובר 2023 ועד ל-31 דצמבר 2024, לא יפוטר גם בתקופה של 30 הימים העוקבים ל-30 הימים שבהם מוגבלים פיטוריו על פי החוק, אלא אם אישרה זאת ועדה פריטטית לפי הסכם זה.
הוראות החוק > הוראות שונות

החוק קובע כי שר הממונה על ביצוע כל חוק שהוא, רשאי, לאחר התייעצות עם שר הביטחון ושר העבודה, להתקין תקנות המקלות עם חיילים משוחררים או נכי מלחמה. בהתאם לסמכות זו התוקנו:
תקנות החיילים המשוחררים (פטור מאגרת רשיון לסחור בטבק), תשי״א–1951
תקנות החיילים המשוחררים (פטור ממכרז פומבי בשירות המדינה לנכי מלחמה), תשכ״ט–1969
בשנים 1994–1996 קבע החוק הגדלה של קצבת הילדים המשולמת לחיילים ולבני משפחותיהם. סעיף זה נתפס כמיועד להפלות ערבים וחרדים ולכן בוטלה הטבה זו החל משנת 1997.
לקריאה נוספת

מנחם גולדברג ונחום פינברג, דיני עבודה, הוצאת סדן.
הערות שוליים

1 2  דברי ההסבר להצעת חוק החיילים המשוחררים (החזרה לעבודה) (תיקון מס' 7), התשל"ז-1977, ה"ח 1277 מ-24 בינואר 1977
↑  חוק החיילים המשוחררים (החזרה לעבודה), התש"ט-1949, ס"ח 6 מ-26 באפריל 1949
↑  חוק שירות ביטחון (תיקון מס' 9), התשנ"ח-1997, ס"ח 1644 מ-31 בדצמבר 1997
↑  חוק החיילים המשוחררים (החזרה לעבודה) (תיקון מס' 12), התשס"ב-2001, ס"ח 1812 מ-13 בדצמבר 2001
↑   תקנות העסקת נכי מלחמה, תשי"א-1951, ספר החוקים הפתוח, באתר ויקיטקסט
↑  הסכם קיבוצי שנחתם ביום 4 בפברואר 2024, באתר משרד העבודה
טרוי דומה

טרוי דומה (באנגלית: Troy Dumais, נולד ב-21 בינואר 1980) הוא קופץ למים אמריקאי בעבר. אלוף ארצות הברית וזכה במקום השלישי באולימפיאדת לונדון.
ביוגרפיה

טרוי דומה נולד בונטורה שבקליפורניה למשפחת שחיינים וקופצי למים. הוא התאמן באוניברסיטת טקסס באוסטין. כבר בשנת 1998 הוא הגיע לאליפות העולם וזכה במקום השני בתחרות של מקפצה גמישה ממטר אחד. בעקבות ההצלחה הוא הגיע לאולימפיאדת סידני וסיים תחרות אישית במקום השישי ולצד דייוויד פיכלר במקום הרביעי בתחרות סינכרונית. באולימפיאדת אתונה הוא סיים שישי בתחרות אישית ושישי בתחרות סינכרונית ביחד עם אחיו ג'סטין דומה. גם באולימפיאדת בייגינג טרוי דומה לא הצליח להגיע למדליה. באולימפיאדת לונדון הוא קפץ לצד כריסטיאן איפסן בתחרות סינכרונית וזכה במדליית ארד.
בתחרויות אליפויות העולם טרויי דומה בנוסף למדליית כסף של שנת 1998 ובמדליית כסף וארד ב-2005 ושתי מדליות כסף ב-2009.
טרוי דומה השתתף מספר פעמים במשחקים משחקים הפאן-אמריקאיים וזכה בהם במספר מדליות כולל מדליית זהב בשנת 2007 בקפיצה סינכרונית לצד מיץ' ריצ'סון.
טורטוק

| --- | --- |

 מדינה:  הודו הודו
 טריטוריית איחוד:  לדאק
 קואורדינטות:  34°50′49″N 76°49′37″E﻿ / ﻿34.847°N 76.827°E﻿ / 34.847; 76.827 
  מפת מיקום  מפה מפורטת   (למפת לדאק מוגדלת) להטורטוק(למפת לדאק רגילה) להטורטוק(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיטורטוק(למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיטורטוק  he tabBackground:;tabBorder:#aaa;defaultTab:0;
 
טורטוק הוא כפר קטן בטריטוריית האיחוד ההודי של לדאק בין רכס קארקוראם להרי ההימלאיה, ואחד הכפרים הצפוניים ביותר של הודו, קרוב לקו השליטה בין הודו לפקיסטן. טורטוק ידוע בפירות שמגדלים בו, בעיקר משמשים.
טורטוק היה בשליטה פקיסטנית עד למלחמת הודו–פקיסטן השלישית, אז כבש הצבא ההודי את הכפר.
היסטוריה

השבט המוכר ביותר שאכלס את טורטוק היה שבט דארדיק (אנ'). בסביבות המאה ה-13 לספירה, הגיעו לטורטוק שני לוחמים בשם צ'ולי ויאנגדרונג. הם הרגו את המלך ובסופו של דבר רוב המקומיים ברחו מטורטוק לאורך הנחל ומעבר להר, אל הכפרים הנקראים כיום האנו, דאה ודומקאר. נכון לעכשיו, רוב האוכלוסייה בטורטוק הם צאצאים ישירים של צ'ולי ויאנגדרונג. טורטוק נשארה נסיכות עצמאית עד כיבוש בלטסטן על ידי האימפריה הסיקהית (אנ').
אנשי טורטוק היו בונים (אנ'). האסלאם הגיע לטורטוק על ידי המטיף הפרסי סייד עלי שאה חמדני (אנ').
היסטוריה > מלחמות הודו–פקיסטן

בתום מלחמת הודו–פקיסטן הראשונה עבר הכפר טורטוק לשליטת פקיסטן.
במהלך מלחמת הודו–פקיסטן השלישית, אזור זה היה המקום בו התקיים קרב טורטוק (אנ'). ב-1999 התקיימה מלחמת קרגיל שהשפיעה על המקום. חלק מהמקומיים סייעו לכובשים הפקיסטנים.
היסטוריה > מלחמות הודו–פקיסטן > שיטפונות

באוגוסט 2010, הכפר טורטוק הושפע משיטפונות שהתרחשו בכל אזור לדאק.
תיירות

טורטוק נפתח לתיירים בשנת 2010. הכפר משקיף לעמק מוריק ויש בו בית מלוכה עתיק.
זהו הכפר הגדול האחרון שבו מותרת פעילות תיירותית לפני קו השליטה.
דמוגרפיה

על פי מפקד האוכלוסין של הודו מ-2011 (אנ'), בטורטוק יש 384 משקי בית. שיעור האוריינות הוא 82.53%. תושבי טורטוק והכפרים הסמוכים לו מדברים את שפת הבלטי (אנ') יחד עם לדאקי (אנ') ואורדו.
|  | סה"כ | זכר | נקבה |
| --- | --- | --- | --- |
| אוכלוסייה | 3371 | 2429 | 942 |
| ילדים מתחת לגיל 6 | 343 | 154 | 189 |
קאסטה מתוכננת (אנ'): 0
| שבט מתוכנן | 1766 | 839 | 927 |
| יודעי קרוא וכתוב | 2499 | 2115 | 384 |
| עובדים (כולם) | 2274 | 1953 | 321 |
| עובדים עיקריים (סה"כ) | 2047 | 1840 | 207 |
| עובדים עיקריים: מטפחים | 371 | 200 | 171 |
| עובדים עיקריים: פועלי חקלאות | 2 | 1 | 1 |
| עובדים עיקריים: עובדי תעשיית הבית | 1 | 1 | 0 |
| עובדים עיקריים: אחרים | 1673 | 1638 | 35 |
| עובדים שוליים (סה"כ) | 227 | 113 | 114 |
| עובדים שוליים: מטפחים | 50 | 7 | 43 |
| עובדים שוליים: פועלי חקלאות | 3 | 3 | 0 |
עובדים שוליים: עובדי תעשיית הבית: 0
| עובדים שוליים: אחרים | 174 | 103 | 71 |
| לא עובדים | 1097 | 476 | 621 |
אנדרטת המלחמה בטורטוק
נוף של עמק שיוק
ילדים בטורטוק
טרוי דונהיו

| --- | --- |

 לידה:  27 בינואר 1936 ניו יורק, ארצות הברית 
 פטירה:  2 בספטמבר 2001 (בגיל 65) סנטה מוניקה, ארצות הברית 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1957 
 מקום לימודים:  בית הספר ללימודי מוסמך בעיתונות של אוניברסיטת קולומביה  האקדמיה הצבאית ניו יורק  אוניברסיטת קולומביה 
 בן או בת זוג:  סוזאן פלאשט (1964–1964)   Zheng Cao 
 מספר צאצאים:  1 
 פרופיל ב-IMDb
 
טרוי דונהיו
טרוי דונהיו (באנגלית: Troy Donahue‏; 27 בינואר 1936 - 2 בספטמבר 2001) היה שחקן קולנוע וטלוויזיה אמריקאי, אליל הנוער בסוף שנות ה-50 ותחילת שנות ה-60.
חייו

דונהיו נולד בניו יורק כמרל ג'ונסון הבן ולמד עיתונאות באוניברסיטת קולומביה לפני שהחליט להגיע להוליווד ולהיות שחקן, שם נפגש עם סוכנו של רוק הדסון, שהציע לו לשנות את שמו לטרוי דונהיו.
לאחר שהופיע בתפקידים קטנים במספר סרטים, קיבל את תפקיד חייו בסרט "נווה קיץ" (A Summer Place), לצדה של סנדרה די. הסרט זכה להצלחה עצומה ודונהיו הפך לאליל הנוער האמריקאי. הוא היה גבוה, יפה תואר, בלונדיני עם עיניים כחולות, מושא הערצתם של בני גיל הטיפש-עשרה.
הוא הוחתם על ידי חברת האחים וורנר והופיע בסרטים: "פאריש" (1961), "הכל אודות אהבה" (1962) והמערבון "על גבורה ואהבה" (A Distant Trumpet) ‏ (1964), שם שיחק עם סוזן פלאשט, שהייתה אשתו למשך מספר חודשים. בשיא הצלחתו הופיע בסדרת הטלוויזיה Surfside Six ברשת ABC.
כאשר הסוגה הקולנועית של סרטי הנעורים דעכה, החלה גם הקריירה שלו לשקוע. ב-1965 הוא פוטר מ"האחים וורנר" והחל לשקוע בהתמכרות לסמים קשים ולאלכוהול. תקופה מסוימת היה חסר בית והתגורר בסנטרל פארק בניו יורק.
לאחר תהליך גמילה, הופיע בתפקידים קטנים במספר סרטים. ב-1974 שיבץ אותו פרנסיס פורד קופולה בתפקיד קטן בסרט "הסנדק 2", שם גילם דמות בשם מרל ג'ונסון, שמו המקורי. ב- 1990 שיחק בסרט נער שוליים בתפקיד אביו של גיבור הסרט.
נפטר מהתקף לב בגיל 65, ב-2001.
טים לדרמן

| --- | --- |
 לידה:  אורגון
 מקום לימודים:  אוניברסיטת המדינה של אורגון 
 
טימותי ס לדרמן (אנגלית: Timothy S. Leatherman) (נולד ב-7 בינואר 1948) הוא מהנדס אמריקאי ממוצא יהודי ומייסד, יו"ר ומנכ"ל של חברת כלי העבודה "לדרמן". לדרמן ידוע כממציא של הכלי הרב תכליתי הראשון "מיסטר קרנץ".
השכלה

לדרמן בוגר תואר ראשון בהנדסה מאוניברסיטת מדינת אורגון, תואר אותו סיים בשנת 1970.
המצאת "לדרמן"

בשנת 1975 יצא לדרמן לטיול תרמילאים עם אשתו הטרייה. במהלך הטיול רכש לדרמן רכב ישן ומקרטע. האולר הבסיסי הסטנדרטי שהיה ברשותו לא עזר לו להתגבר על תקלות כמעט "קיומיות" וכבר אז גמלה בלבו ההחלטה לייצר, ובעצם להמציא אולר, כלי רב תכליתי וקומפקטי.
כששב לארצות הברית רתם את חברו לספסל הלימודים סטיב ברלינר והם החלו לפתח במרץ במוסך ביתו של לדרמן כלי שיתאים לצרכיהם. הפטנט הראשון על שם לדרמן נרשם בשנת 1980.
במהלך השנים הבאות ניסה לדרמן לשווק את המצאתו לצוותים הטכניים של חברות גדולות (כמו AT & T) אולם ללא הצלחה רבה.
הצלחתו הרבה של האולר הגיעה דווקא ממקור לא צפוי, ולדרמן החל משווק את המצאתו דרך קטלוגי ההזמנה בדואר.
ערך זה הוא קצרמרבנושא אישים. אתם מוזמנים לתרום לוויקיפדיה ו.
חיים רגב

חיים רגב (נולד ב-25 ביולי 1967) הוא דיפלומט ישראלי, המכהן כשגריר ישראל לאיחוד האירופי ולנאט"ו בבריסל. כיהן בעבר כסמנכ"ל מזרח תיכון ותהליך השלום במשרד החוץ, וכראש המטה של שר החוץ גבי אשכנזי.
ביוגרפיה

רגב נולד בקריית מלאכי בשנת 1967 ולמד בבית הספר "בויאר" בירושלים. שירת בצה"ל כמ"פ חי"ר והשתחרר בדרגת סרן. בעל תואר ראשון במדע המדינה ולימודי המזרח התיכון, ותואר שני (MBA) במנהל עסקים מאוניברסיטת תל אביב.
חיים רגב הצטרף למשרד החוץ ב-1994 ועם סיום קורס הצוערים של משרד החוץ, בקיץ 1996, הוצב בנציגות ישראל במסקט, שבעומאן, הנציגות הרשמית הראשונה של ישראל שנפתחה במפרץ הפרסי. בשנת 1998 עבר לשרת בארצות הברית בעקבות מינויו כסגן הקונסול הכללי של ישראל למיאמי ופוארטו ריקו. בין השנים 2008–2004 שימש כיועץ לענייני קונגרס בשגרירות ישראל בוושינגטון. ב-2008 הושאל למנהלת חומה שבמשרד הביטחון לתפקיד ראש ענף, בדרגת סא"ל, האחראי על הקשרים עם ארצות הברית.
בשנת 2013 מונה למנהל מחלקת התיאום במשרד החוץ. באוגוסט 2016 קודם לתפקיד סגן המנהל הכללי, ראש אגף המזרח התיכון ותהליך השלום במשרד החוץ.
במאי 2020 מונה במקביל לתפקיד ראש המטה של שר החוץ גבי אשכנזי.
באוגוסט 2021 החל תפקידו כשגריר ישראל לאיחוד האירופי ולנאט"ו בבריסל.
חיים אישיים

חיים רגב נשוי ואב לשני בנים ולבת.
טאיוז'ים

| --- | --- |

Devrim
 מאפיינים כלליים
 יצרן:  TÜLOMSAŞ (אנ'), שם רשמי: Türkiye Lokomotif ve Motor Sanayi A.Ş, היה קרוי Eskişehir Demiryolu Fabrikası
 שנות ייצור:  1961
 הרכבה:  טורקיה טורקיה
 מודל אחריו:  Anadol 
 סיווג:  מכונית משפחתית
 מרכב:  מנוע קדמי, בנעה אחורית 4x2
 אורך:  4,500 מ"מ
 רוחב:  1,800 מ"מ
 גובה:  1,550 מ"מ
 משקל:  1,250 ק"ג
 מפרט טכני
 מנוע:  4 צילינדרים, 2,070 סמ"ק המפיק 50 כ"ס ב-3,650 סל"ד, סוג מנוע "A4L"  4 צילינדרים, 2,070 סמ"ק המפיק 60 כ"ס ב-3,650 סל"ד, סוג מנוע "A4T" (מנוע שסתום תקורה)  4 צילינדרים, 2,070 סמ"ק המפיק 70 כ"ס ב-3,650 סל"ד, סוג מנוע "B3T" (מנוע שסתום תקורה)
 הילוכים:  תמסורת ידנית   3 מהירויות
 מהירות מרבית:  140 קמ"ש
 מעצב:  (עיצוב גוף ופנים הרכב) Eng. Nurettin Erguvanlı  Eng. Ercan Türer  Architect Kemal Elagöz
 
דגם "טאיוז'ים"
דגם "טאיוז'ים"
טאיוז'ים (בטורקית: Devrim, פרוש מטורקית: מהפכה) הם 4 אבות טיפוס שתוכננו ויוצרו על ידי יצרנית הקטרים ו-קרונות הרכבת TÜLOMSAŞ (אנ'), שם רשמי: Türkiye Lokomotif ve Motor Sanayi A.Ş, היה קרוי: Eskişehir Demiryolu Fabrikası בשנת 1961 בעיר אסקישהיר בטורקיה
"טאיוז'ים" הייתה המכונית הראשונה שתוכננה ונבנתה בטורקיה.
היסטוריה > נאום הנשיא שיזם את בניית דגם ה"טאיוז'ים"

ב־15 במאי 1961 נפתח הקונגרס לתעשיית הרכב על ידי נשיא טורקיה ג'מל גירסל. בנאום הפתיחה שלו אמר:
... אנו נבצע רפורמה בחקלאות, אך לא ניתן להשיג דבר רק על ידי מכירת דשא! אנחנו בקושי יכולים לקבל 7–8 אוטובוסים תמורת ספינת כותנה. אתה יודע כמה מאמץ נדרש כדי לגדל מטען ספינת כותנה. לכן, נדרש תעשייה.
עלינו להיות מתועשים עם קצב מאוזן היטב. זו דרישה מוחלטת. אתה יכול לשאול "אין לנו תעשייה?" כן יש לנו, אבל הם כל כך מבולגנים שכולם צריכים להיות מסודרים לעבוד בכיוון אחד.
כשמדובר בתעשיית הרכב, מדינה מודרנית חייבת לייצר אמצעי תחבורה משלה. בעולם של ימינו לכלי תחבורה מקום חשוב במשק. עלינו לייצר אמצעי תחבורה משלנו, עלינו להיות מועברים בכלי הרכב משלנו. ראשית, עלינו לבנות חלק החלקים, אז, עלינו להמציא 70-80% מהם בשיפור.
יש אנשים שאומרים שאי אפשר לייצר מכוניות בטורקיה. מחשבה זו היא תוצר של מוחות אפלים. לטורקיה יש גם תעשיות רבות שמעודדים אותנו בדרך זו ...
היסטוריה > תכנון ובנייה

לאחר סיום הקונגרס לתעשיית הרכב הוציא הנשיא ג'מל גירסל את הוראתו לבנות מנוע אב טיפוס ומכונית העומדת בדרישות המדינה. אבות טיפוס אלה יושוו עם המכוניות הטובות ביותר באותה תקופה, יתגלו החסרונות, ויבוצעו עבודות פיתוח פרויקטים כדי לייצר את המכונית הטובה ביותר האפשרית בטורקיה.
בשנת 1961 הורה הנשיא ל־24 מהנדסים, העובדים בחברות שונות, לבנות מכונית שתוכננה ויוצרה בטורקיה. זה היה אמור להיות מופגן במהלך חגיגות יום הרפובליקה (אנ') ב־29 באוקטובר 1961. הוקצב לפרויקט 1,400,000 לירה טורקית.
לאחר 130 יום של עבודה מואצת בבית המלאכה בעיר אסקישהיר, שהפך לימים למפעל TÜLOMSAŞ, הצליחו המהנדסים ליצור ארבעה אבות טיפוס של הרכב. האחד היה שחור והשני בצבע שמנת. דגם זה נקרא "Devrim" (המילה הטורקית למהפכה).
היסטוריה > הנסיעה הראשונה של הנשיא

לוח הזמנים היה צפוף ביותר, עם זאת, ניתן היה להשלים ארבע מכוניות ושתי מכוניות אלו (בצבע שחור ובצבע שמנת) נשלחו לאנקרה עבור חגיגות יום הרפובליקה. צבע ההברקה של המכונית השחורה נעשה בזמן שזו הייתה ברכבת לאנקרה.
באף אחת מהמכוניות לא היה דלק, כאמצעי זהירות, והמכוניות תודלקו במעט דלק, רק לצורך תמרון. ברכבת שנמשכה על ידי קטרי קיטור, רוקנו מכלי הדלק במטרה למנוע מהניצוצות האפשריים מהארובה לפגוע במכוניות. מכיוון שקצב הדחיסה הועלה כדי להגביר את ביצועי המנוע, היה צורך בדלק אוקטן גבוה להפעלת המנועים ללא שיבוש המנוע. אוקטן גבוה היה זמין רק באנקרה אז.
ביום החגיגות נכנס הנשיא ג'מל גירסל למכונית השחורה לפני שתודלקה לטיול. לאחר שהמשיך כמאה מטרים, הרכב נעצר ואז הנשיא ירד מהמכונית השחורה ועלה למכונית בצבע שמנת מאחור (שתודלקה קודם לכן) ונסע איתה לאנטקביר. לאחר מכן השלימו שתי המכוניות את הנסיעות החגיגיות ללא שום בעיה.
כותרות העיתונים למחרת היו:
"הוא הלך 100 מטר והתקלקל"
. המכונית הפכה נושא לבדיחות במשך שנים רבות.
מכוניות "טאיוז'ים" מעולם לא יוצרו בייצור המוני.
דגם הרכב הראשון שיוצר בטורקייה בייצור סדרתי החל משנת 1966

הדגם הראשון שיוצר בטורקיה בייצור המוני החל משנת 1966 היה דגם "Anadol A1" שיוצר על ידי יצרנית הרכב הטורקית "Anadol" (אנ').
בתרבות

סיפור תהליך הבנייה והמאמצים הקשים של 24 המהנדסים שעבדו על מכוניות Devrim הפך לנושא של סרט קולנוע, שיצא לאקרנים בטורקיה בשנת 2008 עם הכותרת "Devrim Arabaları" (באנגלית : Cars of Revolution).
בשלהי 2010, סטודנטים מן האוניברסיטה הלאומית למדע וטכנולוגיה ב-פקיסטן פיתחו מכונית היברידית עם השראה "Devrim" בשם זה "devrim-ii".
הערות שוליים

↑  טאיוז'ים – מכונית המהפכה הטורקית
↑  טאיוז'ים
↑  טאיוז'ים (טורקית)
↑  בסוף שנות ה-20 של המאה ה-20 ותחילת שנות ה-30 של המאה ה-20 הורכבו בטורקיה 2 דגמי פורד: דגמי פורד מודל A (1931-1927)  יוצרו והורכבו ב-8 מפעלים בארצות הברית, מפעל בקנדה, 5 מפעלים באירופה: (בריטניה, אירלנד, איטליה, גרמניה, ודנמרק), בארגנטינה, צ'ילה, רוסיה, יפן, טורקיה ואוסטרליה. דגם פורד 1932 אשר יוצר עד שנת 1934 יוצר והורכב ב-32 מדינות כולל בטורקיה
↑  דגם טאיוז'ים (טורקית)
↑  תרגום מטורקית: "100 metre gidip bozuldu"
↑  דגם "Anadol A1" שנת 1967 – מפרט
↑  סרט קולנוע "Devrim Arabaları"
↑  תוצרת פקיסטן: "devrim-ii"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאיוז'ים".
טומאת ביאה לבית

טומאת ביאה לבית היא טומאה הנגרמת מנגע הצרעת על ידי הימצאות באותו מקום תחת אותו אוהל. טומאה זו נובעת מצרעת שנמצאת בין אם באדם, בבתים, או בבגדים, שהוכרזו על ידי הכהן כטמאים.
מקור הדין בפסוקים

וְנָתַץ אֶת הַבַּיִת אֶת אֲבָנָיו וְאֶת עֵצָיו וְאֵת כָּל עֲפַר הַבָּיִת וְהוֹצִיא אֶל מִחוּץ לָעִיר אֶל מָקוֹם טָמֵא. מו וְהַבָּא אֶל הַבַּיִת כָּל יְמֵי הִסְגִּיר אֹתוֹ יִטְמָא עַד הָעָרֶב. מז וְהַשֹּׁכֵב בַּבַּיִת יְכַבֵּס אֶת בְּגָדָיו וְהָאֹכֵל בַּבַּיִת יְכַבֵּס אֶת בְּגָדָיו.
פָשָׂה הַנֶּגַע בַּבֶּגֶד אוֹ בַשְּׁתִי אוֹ בָעֵרֶב אוֹ בָעוֹר לְכֹל אֲשֶׁר יֵעָשֶׂה הָעוֹר לִמְלָאכָה צָרַעַת מַמְאֶרֶת הַנֶּגַע טָמֵא הוּא.
וְהַצָּרוּעַ אֲשֶׁר בּוֹ הַנֶּגַע בְּגָדָיו יִהְיוּ פְרֻמִים וְרֹאשׁוֹ יִהְיֶה פָרוּעַ וְעַל שָׂפָם יַעְטֶה וְטָמֵא טָמֵא יִקְרָא. כָּל יְמֵי אֲשֶׁר הַנֶּגַע בּוֹ יִטְמָא טָמֵא הוּא בָּדָד יֵשֵׁב מִחוּץ לַמַּחֲנֶה מוֹשָׁבוֹ.
..פָשָׂה הַנֶּגַע בַּבֶּגֶד אוֹ בַשְּׁתִי אוֹ בָעֵרֶב אוֹ בָעוֹר לְכֹל אֲשֶׁר יֵעָשֶׂה הָעוֹר לִמְלָאכָה צָרַעַת מַמְאֶרֶת הַנֶּגַע טָמֵא הוּא.
פרטי הדינים

אדם או בגד שנכנס לבית, והבית מנוגע מטמאים את כל מה שתחת אוהלם, והופכים אותם לראשון לטומאה.
אדם מצורע או בגד מנוגע או אבן (ועצים או עפר) מבית מוסגר או מוחלט, שנכנס והונח או נעמד לפחות רובו תחת אוהל כגון שהתיישב או הונח תחת עץ, טימאה את כל מה שנחשב מושבו, כלומר אם הטומאה רק עברה מתחת לעץ וישב שם אדם או כלי האדם או הכלי לא נטמא, אך אם הטומאה נעצרה שם ולא רק עברה בדרך למקום אחר, האדם והכלים ששם נטמאו, ונעשו ראשון, כיוון שזה נחשב מושב של הטומאה. דין זה נלמד מהפסוק ”מִחוּץ לַמַּחֲנֶה מוֹשָׁבוֹ” (ויקרא, י"ג, מ"ו) מה הוא טמא אף מושבו טמא.
פרטי הדינים > אדם

מצורע שרוצה להיכנס למקום ציבורי ולא יטמא את כל מי שנמצא שם יכול להגדיר לעצמו מושב על ידי מחיצות שגבוהות לפחות 10 טפחים (כ-80 ס"מ), ורוחבה 4 אמות, כך המושב שלו הוא בלעדי לו ולא מתערבב עם מושב כולם ומטמאם.
פרטי הדינים > בגד

שיעור הכניסה בבגד לבית צריך להיות לפחות כזית, אך כאשר כל הבגד הוא פחות מכזית עד שיעור הטומאה המינימלי של בגד שזה 3 על 3 אצבעות (כ-6 ס"מ), הוא מטמאה את הבית אף שאין בו כזית. ומספיק שנכנס רובו של הבד הנגוע תחת אוהל כדי לטמא כל מה שבתוכו.
פרטי הדינים > בית

בית מוסגר או מוחלט מטמא אדם או כלים שלפחות רובם נכנסו אליו, ובגד מספיק 3 על 3 אצבעות כדי להיטמא. אוהל שמאהיל על בית מנוגע גם מטמא את הבא אליו כגון חדר טמא בתוך בית. במקרה שאדם הכניס רק את ידיו לבית רק הם טמאים מדין טומאת ידיים.
הבדלים בין טומאת ביאה לבית לטומאת אוהל המת

ישנם שישה הבדלים עיקריים בין טומאת ביאה לבית לטומאת אוהל המת:
במת מספיק שנכנס כזית ממנו נטמא כל מה שבבית ואילו אדם מצורע מטמא רק אם נכנס ראשו ורבו וגם שהאדם צריך להיכנס בצורה רגילה כלומר עם הפנים לפנים ולא עם הגב.
בטומאת מת אין הבדל אם המת האהיל על האדם או אם האדם האהיל על המת, ואילו במצורע חייב ששניהם יהיו תחת אוהל אחד.
כאשר יש מחיצה בין המצורע לשאר האוהל שאר האוהל טהור אפילו אם יש פתח גדול ביניהם, אך במת מספיק פתח בגודל טפח כדי להעביר את הטומאה.
במצורע אם הלך ולא עצר בתוך האוהל לא נטמא מה שבבית, אבל במת גם אם נכנס לרגע אחד נטמא כל מה שבבית.
כלי שכאשר הוא צמיד פתיל הוא מציל באהל המת את הכלים שבו מלהיטמא, בבית המנוגע הוא מציל אפילו שהוא רק מכוסה ללא הדבקה (פתיל). וכל מה שבאהל המת מציל כשהוא רק מכוסה, בבית מנוגע מציל אף ללא כיסוי כלל.
אדם שנכנס לבית עם כלים כשהם לבושים עליו כגון בגדים או טבעות, הוא נטמא מיד אך כליו טהורים עד שישהה שם זמן של אכילת 3 ביצים של לחם מחיטים עם מטבל (שכך יותר קל, וממילא גם מהיר לאוכלם), ורק אז כליו טמאים, במת אין זה אלא הכלים נטמאים מיד כמו האדם עצמו.
הערות שוליים

↑  משנה תורה לרמב"ם, ספר טהרה, הלכות טומאת צרעת, פרק י', הלכה י"ב
↑  משנה תורה לרמב"ם, ספר טהרה, הלכות טומאת צרעת, פרק י"ג, הלכה י"ג
↑  משנה תורה לרמב"ם, ספר טהרה, הלכות טומאת צרעת, פרק ט"ז, הלכות ב'–ח'
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
טרזן וג'יין (סרט)

| --- | --- |

כרזת הסרט
 מבוסס על:  Tarzan 
 בימוי:  סטיב לוטר
 הופק בידי:  סטיב לוטר 
 מדבבים:  מיכאל וייס (טרזן) ג'ים קומינגס (Tantor) ג'ף בנט (Archimedes Q. Porter) אוליביה ד'אבו (ג'יין פורטר) טרה סטרונג קווין מייקל ריצ'רדסון ארין גריי ואן אוסברי אפריל וינצ'ל ניקולט שרידן 
 מדבבים בעברית:  אסף דגני, ספיר דרמון, סער בדישי, גדי לוי, דקלה הדר, רונה בקרמן, מייה קדוש, תמי ברק, אלי לולאי, ערן מור, צביקה פורמן, אורי זלצמן, ניר ברק, ניר רון, לירון לב, אילי עלמני
 מוזיקה:  פטריק גריפין, דון הרפר
 מדינה:  ארצות הברית 
 חברת הפקה:  אולפני ההנפשה של וולט דיסני, אולפני הנפשת הטלוויזיה של דיסני 
 חברה מפיצה:  חברת וולט דיסני
 שיטת הפצה:  וידאו על פי דרישה, direct-to-video 
 הקרנת בכורה:  23 ביולי 2002
 משך הקרנה:  75 דקות
 שפת הסרט:  אנגלית
 סוגה:  סרט פנטזיה, סרט הרפתקאות, דרמה קומית 
 סרט הבא:  טרזן 2 (2005)
 דף הסרט ב־IMDb
 
טרזן וג'יין (באנגלית: Tarzan & Jane) הוא סרט הנפשה של חברת וולט דיסני המבוסס על טרילוגית פרקים מסדרת הטלוויזיה "אגדת טרזן". הוא מהווה סרט המשך לסרט מ-1999 והסרט השני בזיכיון דיסני של סרטי טרזן.
תחילה, הסרט יצא לצפייה ביתית ישירות לוידאו ו-DVD בשנת 2002 בארצות הברית בלבד. בשנת 2023 עלה הסרט בדיבוב עברי לשירות הסטרימינג דיסני+.
תקציר העלילה

הסרט מתחיל בנקודת הסיום של הסרט הראשון. בזמן שג'יין ואביה פרופסור פורטר מחליטים להישאר עם טרזן וחבריו בג'ונגל ג'יין מתיידדת עם רוב הגורילות בשבט והיא וטרזן כבר נשואים אחד לשני. בעקבות כך חושבת ג'יין על מתנה מיוחדת בשביל טרזן והיא מחפשת במעבה הג'ונגל יחד עם טרק הגורילה וטנטור הפיל.
חמש-חתרית

איל ניגוח ימי עשוי ברונזה שהתגלה בחוף עתלית, המוזיאון הימי הלאומי, חיפה. השתייך כנראה לארבע- או לחמש-חתרית, 204-184 לפנה"ס
חמש-חתרית הוא השם העברי המודרני של ספינת מלחמה מונעת במשוטים מן העת העתיקה, שנקראה ביוונית πεντήρης (פֶּנְטֶרֵס) ובלטינית quinqueremis (קְוִוינְקְוֶורֶמִיס). אונייה זו ירשה את מקומה של התלת-חתרית, ויחד עם הארבע-חתרית הצעירה ממנה שימשה ספינת המלחמה הסטנדרטית בציי הים התיכון מסוף המאה ה-4 ועד סוף המאה ה-1 לפנה"ס.
החידוש בחמש-חתרית, זה שהבדיל בינה לבין התלת-חתרית (טריארה) ממנה צמחה, היה הקצאת שני חותרים למשוט במקום חותר יחיד. המספר "חמש" (פֶּנְטֶה-, קְוִוינְקְוֶוה-) בשמה של האונייה מתייחס למספר החותרים ב"יחידת חתירה" או למספר שורות החותרים שלאורכה. האונייה הייתה בעלת 90 משוטים בכל צד, המסודרים בשלושה טורים, זה מעל זה. בכל אחד ממשוטי הטור העליון והטור האמצעי אחזו שני חותרים, ובכל אחד ממשוטי המפלס התחתון אחז חותר יחיד. יחידת החתירה מנתה אפוא חמישה חותרים, וסך כל החותרים בספינה היה 300 לעומת 170 בתלת-חתריות שקדמו לה.
נשקה של החמש-חתרית היה איל ניגוח, שבלט מקצה השדרית בגובה קו המים לערך. באמצעותו ניגחה והטביעה את יריבותיה או שברה את משוטיהן ושיתקה את תנועתן. כמו כן הוצבו על סיפונה חיילי צי, קשתים ואף מכונות קלע, להכרעת האויב בלוחמת סיפונים. מאז המאה ה-4 לפנה"ס, עם הופעתה של החמש-חתרית ואחר כך של הרב-חתריות הגדולות והכבדות ממנה, הלכה ודחקה לוחמת הסיפונים את תמרוני הניגוח. לאחר קרב אקטיום (31 לפנה"ס), כשהים התיכון הפך ל"אגם רומאי" ולא נותרו עוד ציים יריבים להתמודד עימם בקרבות סדורים, פינו החמש-חתריות והרב-חתריות האחרות את מקומן לספינות מלחמה קלות ומהירות יותר, המתאימות למשימות שיטור ולחימה בפירטים.
הערות שוליים

↑  המונח העברי אינו מבחין בין "פנטרס" ל"קווינקוורמיס", והמבקשים לדייק משתמשים בשמות הלועזיים בלבושם העברי: "פֶּנְטֶרָה" ו"קְווינְקוֶורֶמָה". את המונח "חַתְרִית", מלשון "חֶתֶר", חידש ההיסטוריון הימי מאיר שָׂשׂ.
ערך זה הוא קצרמרבנושא צבא. אתם מוזמנים לתרום לוויקיפדיה ו.
חיה סימון זבלודוף

| --- | --- |

חיה זבלודוף, אליפות ישראל בשחייה (בריכת 25 מטר), דצמבר 2016
 לידה:  1993 (בת 31 בערך) ארצות הברית
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חופשי
חיה סימון זבלודוף (באנגלית: Chaya Simone Zabludoff; נולדה בשנת 1993), היא שחיינית ישראלית-אמריקאית, אלופת ישראל ושיאנית ישראל בשחייה.
ביוגרפיה

זבלודוף עלתה לישראל מארצות הברית בשנת 2015 והצטרפה לקבוצת הפועל דולפין נתניה, בהדרכתו של עדי ולפמן ואחר כך בהדרכתו של דימה רבינסקי. כיום, היא מתאמנת במכון וינגייט בהדכתם של לירן ועקנין, חנן גלעד ולאוניד קאופמן.